**КОМЕНТАРИ ПО НАЦРТ ЗАКОНОТ ЗА ИНДУСТРИСКИ ЕМИСИИ**

|  |  |  |
| --- | --- | --- |
| **Член од законот** | **Став од законот** | **Наше мислење** |
| Член 20  Должност за чување на документацијата и доставување на информации | 1) Операторот на инсталацијата односно постројката, која е предмет на уредување во овој закон е должен да ги чува сите документи и информации во врска со работењето на инсталацијата односно постројката кои се однесуваат на барањето за интегрираната еколошка дозвола или регистрација, издавањето на интегрираната еколошка дозвола или решението за регистрација, резултатите од мониторингот, како и документите од инспекцискиот надзор за период од најмалку десет години од денот на нивното издавање односно најмалку десет години по престанокот на работа на инсталацијата односно постројката. | Да се намали периодот на чување чување на податоци од мерења и инспекции – 10 години, и 10 год. по затворање на инсталација Начинот на чување на податоците треба да биде утврден согласно Законот за архивски материјал („Службен весник на Република Македонија“ бр. 95/12, 41/14, 72/15, 148/15, 169/15, 53/16 и 11/18), врз основа на кој операторот треба да подготви План и листи на материјали со рок на чување |
| Член21  Објава на информации | (3) Информациите во врска со мерките преземени при конечен прекин на работата на инсталацијата во согласност со член 53 од овој закон и другите информации кои ги поседува стручниот орган согласно условите во интегрираната еколошка дозвола исто така, треба да бидат достапни на веб-страницата на стручниот орган. | Погрешна референца- членот 53 го регулира надоместокот за животна средина  **Направена е техничка грешка и наместо член 53 треба да стои член 52. Забелешката е прифалива** |
| Член 27  Усогласување во врска со барањето | (3) Давањето на мислење во определениот рок од став 2 на овој член не го ограничува правото на градоначалникот на општината и градоначалникот на градот Скопје да поднесе дополнително мислење во текот на понатамошното водење на постапката за издавање на интегрираната еколошка дозвола. | Со оваа одредба се дава можност за одолговлекување на постапката, со оглед дека сите органи имаат право да дата мислења вклучително и општините и градот Скопје во текот на утврдените рокови, дополнителни мислиња по истекот на рокот само доведуваат до правна несигурност и одлговлекување на постапката  **Органите од ставот (1) алинеи а,б,в и г имаат право да достават во писмена форма свои мислења и забелешки по однос на барањето во рок од 30 дена!**  **Значи останува рокот од 30 дена!**  **Да се избрише став 3 на член 27!**  **Прифатлива е забелешката!** |
| Член 33  Рок за издавање на интегрирана еколошка дозвола | (1) Стручниот орган е должен да донесе решение за издавање на дозвола за индустриската инсталација односно постројката во рок не подолг од 180 дена од денот кога барањето е комплетирано, како и истото да го објави на својата интернет страна веднаш по неговото донесување заедно со издадената довола. | Рокот е многу долг по целосно комплетирање на барањето. Сметаме дека треба да стои не подолг од 120 дена.  **Оптимализиран е рокот не подолг од 180 дена!**  **Во овој оптимализиран рок е клакулиран и дополнителниот рок.**  Забелешката не е прифатлива! |
| Член 42  Донесување на Заклучоци за најдобри достапни техники | (7) По истекот на рокот од став (6) од овој член, операторот во рок од четири години ги усогласува условите на дозволата согласно новите барања од НДТ Заклучоците. | Барано преку Стопанската комора на Македонија со писмо бр.17-1893/3 од 27.12.2017 год. каде што е цитирано “Предлагаме усогласеност да се врши најмалку 8 години со дополнителни 2 години за покомлексни инсталации (член на ЕУ Директива)” затоа што сметаме дека рокот од 4 години е прекраток особено за НДТ поврзани со капитални инвестиции.  Предвидениот рок е според датум -Директива!  Забелешката не е прифатлива! |
| Член 46  Измена на А-интегрирана еколошка дозвола по барање на носителот на дозволата | (1) Операторот на индустриската инсталација односно постројката, која е носител на дозволата може, до Стручниот орган, да поднесе барање за измена на дозволата во следните случаи:  - кога планира значителна промена на дејноста или активноста;  - кога планира зголемување на капацитетот на дејноста или активноста кој го надминува прагот утврден во прописот од член 13 став (2) и став (6) од овој закон;  - кога планира промена на технологијата или процес што ги применува, а кои можат да влијаат негативно врз животната средина и  - кога се донесени нови НДТ заклучоци согласно член 42 од овој закон за дејностите или активностите што ги врши.  (2) Барањето од став (1) од овој член задолжително треба да содржи информации за обемот и за начинот на кој ќе се извршуваат планираните промени во работењето и инсталацијата односно постројката, за влијанието на истите врз животната средина или здравјето на луѓето, како и за нивната усогласеност со граничните вредности на емисија поврзани со НДТ заклучоците или со референтните документи за НДТ тогаш кога не постојат НДТ заклучоците. | (1)Точно да се наведе и подетално да се дефинира што значи “значителна промена“ .  **Поимот „значителна промена“ е веќе дефиниран во одредбите за дефиниции во член 4, точка 13!**  **Забелешката не е прифатлива!!**  (2) Сметаме дека алинеја 4 од став 1 треба да се избрише, бидејќи истата ја има во член 45 Измена на А-ИЕД по службена должност.  **Постои еднаквост во постапувањето!**  **Забелешката не е прифатлива!** |
| Член 51  Подготовка на Основен извештај | (1) Доколку во вршењето на дејноста или активност индустриската инсталација односно постројката употребува, произведува или испушта опасни материи и/или супстанции во животната средина, како и доколку постои можност од истите да се загади почвата и подземните води на локацијата на инсталацијата односно постројката, операторот е должен да подготви основен извештај и да го достави до Стручниот орган. Во случај на постоечките инсталации, основниот извештај се подготвува и доставува до стручниот орган пред да се изврши измена/пренос на дозволата согласно член 45 став (1), член 46 став (1) и член 48 став (1) од овој закон или со редовното ревидирање на дозволата согласно член 45 став (10) од овој закон.  (2) Основен извештај од став (1) од овој член е документ подготвен од операторот кој ги содржи информациите за загадување на почвата и подземните води со опасни материи пропишани во прописите за животна средина.  (3) Основниот извештај ги содржи најмалку следниве информации:  1) Податоци за активностите спроведени за време на подготвувањето на извештајот и, доколку е можно, за претходните активности на локацијата;  2) Кога е достапно, постојни податоци за мерења на загадување на почвата и подземните води кои ја рефлектираат состојбата во моментот на подготовката на извештајот, иaко такви не постојат, тогаш се наведуваат податоци од нови мерења на загадување на почвата и подземните води со опасни супстанции и материи кои се употребени, произведени или испуштени во животната средина од индустриската инсталација односно постројката.  (4) Кога податоците што се бараат во основниот извештај се содржани во документ подготвен во согласност со кој било друг закон, тие податоци можат да бидат приложени на основниот извештај. | Наше мислење е дека треба да стои “пропишани од надлежниот орган за животна средина”.  **Го следиме искуството согласно европската практика, односно европското законодавство од областа на животната средина!**  **Забелешката не е прифатлива!** |
| **Барање** | **Да се вметне член 46 а, кој ќе гласи Барање за дополнување/проширување на А-Интегрираната еколошка дозвола по барање на носителот на дозволат**а  Овој член би се применувал кога носителот на дозволата ќе воведе некоја нова постројка што го олеснува технолошкиот процес, има влијание врз животната средина, но тоа не е значително (со промена на технолочкиот процес дополнително се намалило влијанието врз животната средина како на пр. намалена потрошувачка на електрична енергија, природен гас итн.).  Оваа постапка за дополнување на А-ИЕД треба да биде кратка, односно да се однесува само за делот за кој се бара дополнување/проширување на дозволата. | **Барањето за дополнување/проширување на А-Интегрирана еколошка дозвола е веќе содржано во член 46, а во член 47 е опишана постапката!**  **Забелешката не е прифатлива!** |
| Член 59  Барања за мониторинг на емисиите на загадувачки материи во согорувачките постројки со номинален топлински влез еднаков на или поголем од 100 MW | (1) Големите согорувачки постројки со вкупен номинален топлински влез од 100 MW или повеќе, задолжително спроведуваат континуиран мониторинг на отпадните гасови за следните загадувачки материи :  1) сулфур диоксид ;  2) азотен оксид ;  3) сите големини на фракции на цврсти честички ; и  4) јаглерод моноксид. | Попрецизно да се дефинира ставот околу вкупниот капацитет од 100 MW односно дали ова се однесува за вкупен капацитет на инсталацијата, или посебно по процес и причина за ставање на континуиран мониторинг на CO.  **Не е јасна забелешката!** |
| Член 60  Мониторинг на емисиите во воздух | (2) Инсталацијата и функционирањето на автоматската опрема за мониторинг која ќе се постави согласно референтните НДТ и Законот за животна средина и поврзаните услови на интегрираната еколошка дозвола се предмет на контрола и годишни надзорни тестови пропишани поблиску од Министерот кој раководи со органот на државната управа надлежен за работите од областа на животната средина. | Попрецизно да се дефинира начинот на контрола на годишните надзорни тестови (пр. стандард за мерење и др).  **Имаме основ – постои подзаконски акт како ќе се прават контролните тестови!**  **Забелешката не е прифатлива!** |
| **Забелешка** | *Во нацрт законот има многу печатни грешки што треба да се корегираат.* | **Текстот не е лекториран!** |